บาทแข็งสกัดรัฐขายข้าว
ห่วงบาทแข็งขายสต๊อกข้าวไม่ออก พลาดส่งคลัง 1.8 แสนล้าน
29 เม.ย. 2556

ห่วงบาทแข็งขายสต๊อกข้าวไม่ออก พลาดส่งคลัง 1.8 แสนล้าน ชงจำนำรอบใหม่เข้า ครม.
แหล่งข่าวจากกระทรวงพาณิชย์ เปิดเผยว่า ขณะนี้มีความกังวลว่าเงินบาทที่แข็งค่าขึ้นมาหลุด 29 บาท/เหรียญสหรัฐ จากช่วงก่อนหน้านี้ที่เงินบาทอยู่ที่ 30 บาท/เหรียญสหรัฐ อาจกระทบการระบายข้าวในสต๊อกและทำให้การคืนเงินจากการขายข้าวในสต๊อกให้กับกระทรวงการคลังไม่เป็นไปตามแผนทั้งหมด 1.8 แสนล้านบาท เมื่อสิ้นเดือน ก.ย. 2556 
เพราะค่าเงินบาทที่แข็งค่าขึ้น จะทำให้ราคาข้าวไทยยิ่งสูงขึ้นไปอีก เมื่อเทียบกับราคาข้าวของประเทศคู่แข่งสำคัญ ทั้งเวียดนาม และอินเดีย
ทั้งนี้ เงินบาทที่แข็งค่าจะทำให้ประเทศผู้ซื้อหันไปซื้อข้าวจากเวียดนามและอินเดียแทน เพราะมี การขายข้าวแบบรัฐต่อรัฐ (จีทูจี) สัญญาใหม่ที่กำลังเจรจากับรัฐบาลอีกหลายประเทศ ทั้งเกาหลีใต้ ไนจีเรีย และประเทศในแอฟริกา ส่วนเอ็มโอยูข้าวจีทูจีเดิม 7.3 ล้านตันที่ทำไว้ตั้งแต่ปีที่ผ่านมา คงจะไม่สามารถเจรจาขอขึ้นราคาได้
ยกับประเทศผู้นำเข้าได้ ทำให้จะได้รับเงินบาทน้อยลง
“ “แม้ว่าไทยจะสามารถขายข้าวจีทูจี และทำสัญญาใหม่ๆ ได้ แต่เมื่อคิดมูลค่าที่ขายได้จากเงินเหรียญสหรัฐมาเป็นเงินบาท น่าจะทำให้รายได้ลดลงไปมาก และหากค่าเงินยังแข็งค่าอยู่ที่ระดับ 2829 บาท ต่อเนื่องไปอีกหลายเดือน เงินจากการขายของรัฐในปีนี้ไม่ถึง 1.8 แสนล้านบาท ตามเป้าหมายแน่” แหล่งข่าวกล่าว
นายบุญทรง เตริยาภิรมย์ รมว.พาณิชย์ กล่าวว่า จนถึงขณะนี้ มั่นใจว่า รัฐบาลจะมีเงินเพียงพอใช้รับจำนำข้าวเปลือกปี 2555/56 รอบ 2 หรือโครงการรับจำนำข้าวเปลือกนาปรังปี 2556 เพราะหากแก้ปัญหาค่าเงินบาทแข็งได้เร็ว แผนการคืนเงินให้กระทรวงการคลังก็ไม่น่ามีปัญหา โดยส่งเงินคืนแล้วเกือบ 8 หมื่นล้านบาท โดยไตรมาสแรกปีนี้ ส่งคืนแล้วราว 4 หมื่นล้านบาท ไตรมาส 4 ปีก่อนจนถึงขณะนี้ กระทรวงพาณิชย์ขายข้าวในสต๊อกและมีเงิน และจนถึงปีนี้น่าจะส่งเงินคืนคลังได้ใกล้เคียงกับแผนที่วางไว้ เพราแลกรทรสวง 
รายงานข่าวจากกระทรวงพาณิชย์ แจ้งว่า ก่อนหน้านี้ กระทรวงพาณิชย์ได้กำหนดแผนการคืนเงินจากการขายข้าวในสต๊อกรัฐที่ได้จากโครงการรับจำนำข้าวปี 2554/55 ดังนี้ ไตรมาส 4 ปี 2555 ถึงเดือนก.พ. 2556 มีเงินจากการระบายข้าวสะสมคืนให้คลัง 6.18 หมื่นล้านบาท ส่วนเดือนมี.ค.ก.ย. 2556 จะมีทยอยส่งเงินคืนเพิ่มอีก แบ่งเป็นเดือนมี.ค. 1.41 หมื่นล้านบาท เม.ย. 1.26 หมื่นล้านบาท พ.ค. 1.34 หมื่นล้านบาท มิ.ย. 1.30 หมื่นล้านบาท ก.ค. 1.16 หมื่นล้านบาท ส.ค. 1.09 หมื่นล้านบาท และก.ย. 1.14 หมื่นล้านบาท
ขอครม.ซุกหนี้เก่าจำนำข้าวใหม่
แหล่งข่าวจากกระทรวงการคลัง เปิดเผยว่า การประชุมคณะรัฐมนตรี (ครม.) ในวันที่ 30 เม.ย.นี้ กระทรวงพาณิชย์จะเสนอโครงการรับจำนำข้าวนาปีของฤดูการผลิต 2556/2557 ให้ ครม.เห็นชอบ แต่ยังไม่ยอมเปิดเผยตัวเลขและวงเงินที่จะใช้ในการรับจำนำรอบใหม่
นายอารีพงศ์ ภู่ชอุ่ม ปลัดกระทรวงการคลัง กล่าวว่า คลังจะดูเรื่องเงินในโครงการเท่านั้น ซึ่งยืนยันว่าอยู่ในกรอบเงินกู้ 4.1 แสนล้านบาท และสภาพคล่องของ ธ.ก.ส. 9 หมื่นล้านบาท ดังนั้นกระทรวงพาณิชย์ต้องเร่งระบายข้าวเก่าให้เร็วขึ้น